Gedagte vir die dag: Die grootste lewensvervulling | Maroela Media
Baie mense dink om kerk toe te gaan is waaroor alles gaan. Dit waarborg egter nie 'n verhouding met die Vader nie. Hoekom neem dit ons jare om ons knieë voor Jesus te buig in gehoorsaamheid aan ons roeping? Kom ons buig ons knieë en vra die Here Jesus om in alles ons Here, Vriend en lewensvervulling te wees.
U sal my leer om reg te lewe. Daar is niks wat iemand groter blydskap kan gee as om saam met U te wees nie. U gee altyd vir u kinders die heel beste. Hulle kry die heel mooiste wat die lewe aanbied by U. (Psalm 16:11, Die Boodskap)